แรงเก็งกำไรดันหุ้นบวก5.54จุด
ดัชนีตลาดหุ้นภาคเช้า20ก.ย.ได้แรงซื้อกลับหนุนหุ้นปิดบวก 5.54 จุด ปิดที่ 1,022.73 จุด มูลค่าซื้อขาย 10,309.88 ล้านบาท
20 ก.ย. 2554

ดัชนีตลาดหุ้นภาคเช้า20ก.ย.ได้แรงซื้อกลับหนุนหุ้นปิดบวก 5.54 จุด ปิดที่ 1,022.73 จุด มูลค่าซื้อขาย 10,309.88 ล้านบาท




ดัชนีตลาดหลักทรัพย์แห่งประเทศไทย ปิดทำการซื้อขายในภาคเช้าวันที่ 20 ก.ย. ปรับเพิ่มขึ้นเล็กน้อย โดยปิดที่ 1,022.73 จุด เพิ่มขึ้น 5.54 จุด หรือ 0.54% หลังจากลดลงไปแตะจุดต่ำสุดที่ 1,009.50 จุด มูลค่าการซื้อขาย 10,309.88 ล้านบาท โดยมีแรงซื้อกลับในหุ้นขนาดใหญ่ 
บริษัทหลักทรัพย์ (บล.) ยูโอบี เคย์เฮียน ระบุว่า นักลงทุนเก็งกำไรจากความคาดหวังว่า FED อาจจะผ่อนคลายทางการเงินด้วยการปรับลดอัตราดอกเบี้ยระยะยาวลง 
"การที่รัฐบาลกรีซยังคงยืนยันว่า กรีซใกล้จะบรรลุข้อตกลงในการได้รับความช่วยเหลืองวดใหม่จากเจ้าหนี้ต่างชาติ น่าจะช่วยบรรเทาความวิตกกังวลของนักลงทุนได้บ้าง แม้ว่า เมื่อวานนี้ S&amp;P จะลดอันดับความน่าเชื่อถือของอิตาลีลง" บล.ยูโอบี เคย์เฮียน
นอกจากนี้ บล.ยูโอบี เคย์เฮียน ยังคาดว่า มาตรการลดหย่อนภาษีบ้านหลังแรก ที่ ครม.จะพิจารณา วันนี้ จะทำให้มีแรงเก็งกำไรในกลุ่มอสังหาริมทรัพย์เพิ่มเติม
มูลค่าซื้อขาย 5 อันดับหลักทรัพย์ 
PTTCH  ปิด 120.00 บาท -2.00 บาท หรือ -1.64%SCC ปิด 303.00 บาท ไม่เปลี่ยนแปลงTOP  ปิด 60.75 บาท -1.00 บาท หรือ -1.62%PTT ปิด 309.00 บาท +3.00 บาท หรือ +0.98%DTAC ปิด 75.25 บาท +1.75 บาท หรือ +2.38%